Dag Lindebjerg

Dag Lindebjerg (født 1946) er en norsk journalist. Han er kjent som programleder i en rekke NRK-program om natur og kystkultur, samt sju olympiske mesterskap som sportskommentator.

Lindebjerg er fra Bergen og startet karrieren med ett år til sjøs på kjemikalietankeren «Vinga». Han var også trener for Bergen Svømmeklubb. Etter han flyttet til Volda i 1969 for å gå ved Volda lærarhøgskule ble han svømmetrener for Volda Turn og Idrett. Senere var han landslagstrener, konsulent og styremedlem i Norges Svømmeforbund frem til 1980. I 1978 ble han programleder i Radiosporten, og fra 1980 var han fast ansatt. Han var Bjørge Lilleliens  medkommentator i ti år, og overtok i 1987 som hovedkommentator for ski og fotball. Lindebjerg dekket blant annet de Olympiske leker i Lake Placid, Los Angeles, Sarajevo, Seoul, Calgary, Albertville og Atlanta, samt fotball VM i Mexico og Italia. Den 15. april 1989 kommenterte han Hillsborough-tragedien i Sheffield. Han var også i styret for Norske Sportsjournalisters Forbund i 6 år. Fra 1988 til 1990 var han leder i forbundet.Robert Gjerde, Lindebjergs farvel med Radiosporten av NTB tekst den 12. mars, 1992.

Høsten 1991 ble han utpekt til å lede Vestlandsrevyen, men rakk bare å fullføre skisesongen sammen med Håkon Brusveen før han våren 1992 ble kuppet til det nye TV 2. Utover ski og fotball ledet han også «God ettermiddag Norge» men i februar 1993 ble det meldt at han gikk tilbake til NRK Hordaland. Der startet han radioprogrammet «Maritimen» om kystkultur, hvor han spilte inn over 250 program. Lindebjerg laget ellers TV-dokumentarer om natur og næringsliv, som «Vestenfor Vest», «Naturgass - vår nye pengemaskin» og «Folgefonna - den underlege breen».

Lindebjergs møter med kjendiser om bord i trebåten "Lindy" i serien «SommerDag» 1997–2002,Arve Henriksen, «SommerDag» vinner over «Sommerøya» i Aftenposten den 23. juli 1999. gjorde ham til en folkekjær TV-personlighet. I årene som fulgte ledet og laget han en rekke serier og program, som «Den leiken den ville han sjå» om norsk fiskeri, «Lysglimt i mørket» om norske fyr, «Gamle spor i fjellet» om historiske fjellruter, og «Der fartøy flyte kan» om båtenes betydning for Norge. Deretter fulgte serien «Den leiken den ville han sjå» om norsk fiskeri, før den store serien «Norskekysten» gikk i 2011. Han ble pensjonert i NRK i 2013. Deretter har han ledet programserien «Vesterhavsøyene» om de gamle norske øyene vest for Norge. I tillegg har han laget en rekke TV-program innen kultur og natur. Senere har han også vært reiseleder og guide for en rekke turer til Vesterhavsøyene. Han er også en mye brukt foredragsholder og konferansier.

 Priser og utmerkelser 
 Kongens fortjenstmedalje
 Regjeringens Fyrtårnpris 2010, for innsatsen med å profilere Norge som kystnasjonRegjeringen, 'Fyrtårnprisen 2010 til Dag Lindebjerg'. Pressemelding 12. juni 2010
 Den Norske Kystkulturprisen 2011, som landets fremste formidler av norsk kystkultur
 Årets fiskerinavn 2009, Fiskeribladet Fiskaren
 Kanonprisen 2009 fra Hvalfangerlaget
 Oselverprisen 2011, kulturpris fra Hordaland fylke
 Johannes Kleppevik’s Minnepris i 2012, for innsatsen for kystkulturen
 Paul Harris Fellow 2015 for stor samfunnsnyttig innsats, RotaryAskøyværingen. 'Det er som å komme hjem igjen når jeg besøker Askøy ' 10. november 2015
 Hederspriser fra: Fiskebåtredernes Forbund, Norges Sildesalgslag, Hordaland Kystlag, Kongelig Norsk Båtforbund, Hardanger Fartøyvernsenter, og Bergen Maritime Vernelag
 Norges Svømmeforbunds Fortjenestemedalje, for ekstraordinær innsats for svømmesporten i Norge
 Æresmedlem i Norges Sportsjournalisters forbund, for innsatsen for norsk sportspresse

 Referanser 

 Eksterne lenker 




Kategori:Norske sportsjournalister
Kategori:Norske TV-programledere
Kategori:Norske radioprogramledere
Kategori:Norske TV-produsenter
Kategori:Norske svømmere
Kategori:NRK-journalister
Kategori:TV 2-journalister
Kategori:Programledere for NRK Radio
Kategori:Programledere for NRK TV
Kategori:Programledere for TV 2
Kategori:Artikler i sjøfart-prosjektet
Kategori:Alumni fra Volda lærarhøgskule
Kategori:Personer fra Bergen kommune